เรื่องร้องเรียน: ตึก Silom Edge เปิดผับที่ชั้น 9 วันนี้เป็นวันแรก เสียงรบกวนดังมาถึงห้องที่คอนโด รบกวนดังมาก ได้ยินเสียงคนร้องเพลง เสียงดนตรี เสียงเบส ไม่สามารถนอนหลับได้
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมฯ พร้อมด้วยเจ้าหน้าที่ตำรวจตรวจสอบร้านดังกล่าว โดยเจ้าหน้าที่ฯ ได้แนะนำให้ร้านควบคุมระดับเสียงไม่ให้เสียงดังรบกวนผู้ที่พักอาศัยข้างเคียง พร้อมทั้งปรับทิศทางลำโพงให้หันเข้าด้านในร้าน ทั้งนี้ร้านมีการติดตั้งประตูบานพับ เพื่อกั้นบริเวณด้านนอกและด้านใน ซึ่งจะช่วยไม่ให้เสียงออกไปยังบริเวณด้านนอก และจะมีการติดตั้งเครื่องวัดระดับเสียง เพื่อควบคุมระดับเสียงภายในร้านต่อไป
ความเห็นของผู้แจ้ง: ขอขอบคุณทางเจ้าหน้าที่ที่เกี่ยวข้องทุกท่าน ทั้งความรวดเร็ว ความเอาใจใส่ และลงหน้างานอย่างทันที ขอบคุณที่สร้าง app นี้ขึ้นมาเป็นความหวังให้กับคนกรุงเทพ เจ้าหน้าที่ที่ประสานงานกันอย่างรวดเร็ว ทำให้รู้สึกเป็นส่วนหนึ่งในการช่วยดูแลบ้านของเราให้น่าอยู่ และขอขอบคุณ ชมเชย ให้กำลังใจ เจ้าหน้าที่ทุกท่าน ตั้งแต่การตอบรับข้อความ จนถึงรายงานจนจบ ใช้เวลาไม่ถึง 24 ชม. ทีมของท่านได้ส่งต่อความหวัง และความเป็นไปได้จริงในการทำงานอย่างมีประสิทธิภาพ ที่เคยหมดหวังไปแล้ว ทางนี้จะคอยสนับสนุนการทำงาน และให้ความร่วมมืออย่างเต็มที่ค่ะ ขอบคุณค่ะ กรุงเทพน่าอยู่แล้ว! ♥️🙏
พื้นที่: แขวงสีลม เขตบางรัก กรุงเทพมหานคร